Må ikke forveksles med Spennhylse.
Spennstift (1) brukt sammen med en skive (2) for å fiksere en aksling (3).
En **rørstift** eller **spennstift** (tysk: *Spannstift*) er en splittet stift som må klemmes sammen når den drives inn. Det er en mekanisk del som skal holde to eller flere deler sammen, og brukes ofte i tillegg til skruer og bolter hvor det er store skjærkrefter. Før den er montert har stiften litt større diameter enn nominell (det angitt målet) slik at spennstiften i et passende hull vil presse mot veggene, og dermed holde seg selv på plass ved ved hjelp av fjærkraft.

Spennstifter lages av fjærstål, og er ofte avrundet i endene for å gjøre entringen lettere. De slås gjerne på plass med dor og hammer. Eksempler på bruksområder er å feste en aksling i forhold til en flate, feste to akslinger sammen, eller feste to flater sammen via to symmetriske hull.

Typer
-----

Det er to typer spennstifer: Spennstift med spor og spiralspennstift. Hver har sine fordeler og ulemper.

### Internasjonale standarder

* Standardtypene (standard duty) gir ofte beste balanse mellom fleksibilitet og styrke, og anbefales for de fleste bruksområder.
	+ UNE–EN-ISO 8750
	+ NASM10971, NASM51923, NAS1407
	+ ASME B18.8.2, ASME B18.8.3 M
* Enkel kvalitet (light duty) kan for eksempel være når det brukes myke metaller og plastikk, hvilket gir stor risiko for at hullet kan bli forstørret eller ødelagt dersom man bruker en mer tradisjonell spiralspennstift.
	+ UNE–EN-ISO 8751, EN ISO 13337
	+ NASM10971, NASM51987, NAS1407
	+ ASME B18.8.2, ASME B18.8.3 M
* Tøff kvalitet (heavy duty) kan for eksempel være når det er store skjærkrefter og brukes herdede materialer.
	+ UNE–EN-ISO 8748, EN ISO 8752
	+ NASM10971, NASM39086, NAS561
	+ ASME B18.8.2, ASME B18.8.3 M

Heavy-duty (EN ISO 8752) har dobbel veggtykkelse, og har bare avrundet kant på den ene siden.

* Spiralspennstift brukt for styring under montering av en støpt aluminiumsdel.Spiralspennstift brukt for styring under montering av en støpt aluminiumsdel.
* Spiralspennstift brukt for å feste en spake til en ventilstang.Spiralspennstift brukt for å feste en spake til en ventilstang.

### Spiralspennstift

Sammenrullet spiralspennstift.
Spiralspennstifter lages ved å rotere en stripe metall rundt litt over to ganger til man får et spiralt tverrsnitt.

Ved montering begynner kompresjonen av stiften på yttersidesiden, og beveger seg mot stiftens senter.[*bør utdypes*] En montert spiralspennstift kan fremdeles bøye seg noe under belastning, og har dermed god ytelse når det gjelder å motstå utmattelse i dynamiske applikasjoner. Spiralspennstiften ble oppfunnet rundt 1948 av tyskfødte Herman Koehl som hadde utvandret til USA under andre verdenskrig, og hadde begynt å jobbe for U.S. Air Force.

Spiralspennstifter fås i tre kvaliteter, for henholdsvis standard (ISO 8750), tung (ISO 8748) og lett bruk (ISO 8751). Kvalitetene har ulike kombinasjoner av styrke, fleksibilitet og diametre for å passe ulike materialer og krav til ytelse. Spiralspennstifter lages som regel av enten høykarbonstål (verktøystål), rustfritt stål eller aluminium 6150.

Spiralspennstifter brukes for eksempel i dørhåndtak, låser, reiler og hengsler.[] De brukes også for å rette inn eller stoppe aksler, og for å feste tannhjul til en aksel. [] I PC-er brukes spiralspennstifter som utløserpinner for å fjerne hovedkort.[] Bilindustrien og elektrisk industri bruker dessuten spiralspennstifter i produkter som styrestag, pumper, elektriske motorer og brytere.[]

### Spennstift med spor

Spennstift med spor, light-versjon (EN ISO 13337).
Spennstift med spor, heavy-versjon (EN ISO 8752).
En spennstift med spor er en nesten sylindrisk pinne, også rullet fra en stripe metall, men istedet med en langsgående åpning for å gi fjæring under innsetting.

Utdrag fra ISO 13337 (tidl. DIN 7346)| Diameter | Anbefalt hullstørrelse | Dobbel skjærkraft (kN) |
| --- | --- | --- |
| Nominell | Min | Max | Min | Max |
| 1 | 1.2 | 1.3 |  |  |  |
| 1.5 | 1.7 | 1.8 |  |  |  |
| 2 | 2.3 | 2.4 | 2.0 | 2.1 | 1.5 |
| 2.5 | 2.8 | 2.9 | 2.5 | 2.6 | 2.4 |
| 3 | 3.3 | 3.5 | 3.0 | 3.1 | 3.5 |
| 3.5 | 3.8 | 4.0 | 3.5 | 3.65 | 4.6 |
| 4 | 4.4 | 4.6 | 4.0 | 4.15 | 8.0 |
| 4.5 | 4.8 | 5.1 | 4.5 | 4.65 | 8.8 |
| 5 | 5.4 | 5.6 | 5.0 | 5.15 | 10.4 |
| 6 | 6.4 | 6.7 | 5.6 | 6.15 | 18.0 |
| 8 | 8.5 | 8.8 | 8.0 | 8.25 | 24.0 |
| 10 | 10.5 | 10.8 | 10.0 | 10.25 | 40.0 |
| 12 | 12.5 | 12.8 | 12.0 | 12.3 | 48.0 |
|

Noen vanlige nominelle amerikanske spennstift-diamtre er 1⁄16, 5⁄64, 3⁄32, 1⁄8, 5⁄32, 3⁄16, 7⁄32, 1⁄4, 5⁄16, 3⁄8, 7⁄16 og 1⁄2 tommer. (Tilsvarer ca. 1.59, 1.98, 2.38, 3.18, 3.97, 4.76, 5.56, 6.35, 7.94, 9.53, 11.1 og 12.7 mm).

Montering
---------

Spennstifter monteres og demonteres gjerne med passende dor. En startdor med hul spiss kan brukes for å holde spennstiften fast idet den entrer. Når stiften har entret kan man bytte til annen type dor som ikke er hul, og som har samme eller mindre diameter som hullet. Sistnevnte dor kan også brukes til å demontere spennstiften dersom hullet er gjennomgående, ved at stiften bankes helt gjennom hullet.

Se også
-------

* Saksesplint
* Settskrue

Referanser
----------

1. ↑  «Maskindeler i landbruksmaskiner\_4» (PDF). «Det finnes flere typer stifter: Sylinderstiften som er sylinderformet, kjeglestiften som har kjegleform (stigning f.eks. 1:50) og rørstiften som er splittet og1 må klemmes sammen når den drives inn.»
2. ↑  Korane, Kenneth, *Fasteners that maximize assembly life*. Machine Design, October 19, 2009
3. ↑  Schilhansl, M.J, *The Pin*. Featured presentation at The American Society of Mechanical Engineers semiannual meeting. Detroit, Michigan. June 15–19, 1958
4. ↑  Camillo, Jim, *Fastening: Coiled Pins for Assembly*. Assembly Magazine, September 27, 2010
5. ↑  «Dimensions - Metric ISO 13337 (formerly DIN 7346) - Light Duty - Vogelsang Fastener Solutions». Arkivert fra originalen 10. mai 2015. Besøkt 10. juni 2019.
6. ↑  Spring Pins, Roll Pins, Split Pins Size Table ANSI/ASME B18.8.2 |  Engineers Edge

|  |  |
| --- | --- |
| Oppslagsverk/autoritetsdata | Encyclopædia Britannica
 |